Държавен вестник, бр. 98, 2009 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  98
(3) Дейността на агенцията се финансира 
от бюджетни средства и приходи от собствена 
дейност.
Г л а в а  в т о р а
СТРУКТУРА НА АГЕНЦИЯТА
Раздел I
Общи положения
Чл. 4. (1) Общата численост на персонала 
в агенцията е 50 щатни бройки.
(2) Агенцията е структурирана в обща и 
специализирана администрация, организирана 
в 4 дирекции, и служител по сигурността на 
информацията.
(3) Структурата на дирекциите се определя 
с писмена заповед на изпълнителния директор 
по предложение на директорите на дирекции.
(4) Числеността на персонала в админис­
тративните звена на агенцията е посочена в 
приложението.
Раздел II
Изпълнителен директор 
Чл. 5. (1) Агенцията се ръководи и пред­
ставлява от изпълнителен директор.
(2) Изпълнителният директор е орган на из­
пълнителната власт за контрол на медицинското 
обслужване на гражданите, медицински надзор 
върху дейностите, свързани със задължителното 
и доброволното здравно осигуряване.
(3) Изпълнителен директор на агенцията е 
лице със:
1. придобито висше образование с образо­
вателно-квалификационна степен „магистър“ 
по медицина и призната специалност;
2. квалификация по здравен менидж­
мънт – магистър или специалност;
3. десет години професионален опит в об­
ластта на управлението на здравеопазването. 
(4) Трудовият договор с изпълнителния 
директор на агенцията се сключва, изменя и 
прекратява от министъра на здравеопазването 
съгласувано с министър-председателя.
(5) Изпълнителният директор:
1. ръководи, координира, контролира и 
представлява агенцията;
2. сключва договори, свързани с осъщест­
вяване дейността на агенцията;
3. носи отговорност за управлението на 
финансовите средства и за законосъобразното 
и целесъобразното им разходване;
4. налага принудителни административни 
мерки и издава наказателни постановления в 
случаите, предвидени със закон;
5. дава указания и задължителни предпи­
сания на лечебните заведения, свързани с 
медицинското обслужване, вътрешния ред и 
организацията на дейността им;
6. изпълнява функциите на възложител на 
обществени поръчки;
7. изготвя и представя на министъра на 
здравеопазването ежегоден доклад за дейността 
на агенцията;
8. определя и организира провеждането на 
информационна политика; утвърждава структу­
рата на административните звена в дирекциите, 
длъжностното разписание, вътрешните правила 
за работната заплата, както и стандартните 
процедури и инструкции за работа на агенцията;
9. утвърждава методиките и правилата за 
осъществяване на контролната дейност на 
агенцията;
10. изпълнява функциите на орган по назна­
чаване/работодател на служителите в агенцията; 
осигурява условия за повишаване професионал­
ната квалификация на служителите в агенцията;
11. утвърждава вътрешни правила за опреде­
ляне на допълнително материално стимулиране 
към основната заплата за работа в агенцията 
по чл. 116е от Закона за здравето; 
12. при необходимост създава комисии със 
съвещателен характер, които изготвят стано­
вища и мнения в областта на медицинското 
обслужване на гражданите, както и участват с 
експертни становища в извършваните проверки 
на лечебни заведения;
13. издава заповеди за определяне на коми­
сии за осъществяване на контролната дейност 
на агенцията;
14. утвърждава план за извършване на 
проверки;
15. осъществява и други дейности по управле­
нието на агенцията, възложени му с нормативен 
акт или от министъра на здравеопазването.
Чл. 6. Правомощията на изпълнителния 
директор в негово отсъствие или когато ползва 
законоустановен отпуск, се осъществяват от 
служител на ръководна длъжност въз основа 
на писмена заповед за всеки отделен случай.
Раздел III
Главен секретар
Чл. 7. Главният секретар осъществява адми­
нистративното ръководство на агенцията, като:
1. осигурява организационната връзка между 
изпълнителния директор и административните 
звена;
2. организира разпределението на задачите 
между административните звена на агенцията и 
осъществява общ контрол по изпълнението им; 
3. координира и контролира дейността по 
стопанисването и управлението на държавната 
собственост, предоставена на агенцията;
4. упражнява контрол върху документообо­
рота и съхраняването на документите в архива 
на агенцията;
5. организира и ръководи информационното 
осигуряване;
6. организира и ръководи процеса на вза­
имодействие и координация с органите на 
изпълнителната власт;